polyglot-tagger/wikipedia-language-snippets-filtered huggingface dataset:
Berdasarkan kronik Cina masa Dinasti Ming disebutkan pendiri Melaka adalah Pai-li-mi-su-la yang mengunjungi Maharaja Cina tahun 1405 dan 1409, namun nama tersebut tidak dijumpai pada semua versi Sulalatu'l-Salatin, tetapi nama ini kemudian dirujuk kepada Raja Iskandar Syah.
Namun secara keseluruhan Sulalatu'l-Salatin merupakan sebuah karya besar yang merangkumi beberapa cerita atau kisah lain yang berkaitan dengan Dunia Melayu, sebagaimana cerita yang terdapat pada Hikayat Raja-raja Pasai, Hikayat Hang Tuah, Hikayat Siak dan sebagainya.
Dokumen ini dianggap penting kerana ia menerangkan mengenai adat istiadat kerajaan, susunan raja Melayu dan sejarah kerajaan Melayu dan boleh dikatakan menyerupai konsep Sejarah Sahih China di mana pada setiap pertukaran Dinasti di China, sejarah Dinasti sebelumnya akan ditulis dan disimpan di arkib negara tersebut.
Seni bina tradisional empayar China, dengan Tiananmen (secara harfiah, "Pintu Kota Keamanan Kesyurgaan" yang masih merupakan bangunan tersegam ciri utama gaya ini), Kota Larangan, Kuil Nenek Moyang Empayar, dan Kuil Syurga mungkin merupakan contoh unggulnya;
Dari musyawarah tersebut, terhasilnya suatu kesepakatan untuk membentuk wadah tempat bermusyawarahnya para ulama, pembesar dan cendekiawan muslim, yang tertuang dalam sebuah piagam yang ditandatangani oleh seluruh peserta musyawarah yang kemudian disebut "Musyawarah Nasional Ulama I".
Kemahiran pelayaran Magellan juga telah diakui dalam penamaan objek yang berkaitan dengan bintang-bintang, termasuk Awan Magellan, yang kini dikenali sebagai dua galaksi kerdil berdekatan; kawah bulan berkembar Magelhaens dan Magelhaens A; dan kawah Marikh Magelhaens.
Kerana sekarang jumlah pelayar itu tinggal sedikit dan salah satunya sudah bocor, maka tidak mungkin untuk berlayar dengan tiga kapal, jadi mereka menenggelamkan Concepción dan berlayar dengan dua kapal yang masih tinggal ke tujuan terakhir mereka, Kepulauan Maluku di mana mereka mengisi muatan dengan rempah-ratus yang diinginkan.
Pemelukan agama Kristian beramai-ramai dilakukan Magellan mendatangkan kemarahan kepada Lapulapu, seorang pembesar Mactan, yang menganggap pengajakan ini sebagai suatu penggesaan taat setia kepada Raja Sepanyol yang jauh lalu menolak sekeras-kerasnya tawaran Magellan, sepertimana dituliskan Pigafetta yang mengiringi Magellan ketika itu.
Walau bagaimanapun, menyedari kepentingan bidang pembinaan negara pelengkap yang lain, ITM juga telah merangkumi pelbagai bidang yang berasaskan pengurusan dan kemanusiaan yang penting seperti kajian perniagaan, pengurusan hotel dan katering, komunikasi massa, pentadbiran awam, undang-undang, sains kesetiausahaan, serta seni dan reka bentuk.
Hasilnya menyebabkan kampus ITM di Shah Alam dan Jalan Othman diambil alih oleh pelajar selama dua minggu sehingga perundingan telah berlaku bersama Yang Amat Berhormat Perdana Menteri pada waktu itu, Tun Abdul Razak Hussein di pejabat Perdana Menteri di Kompleks Pejabat Kerajaan Bukit Perdana.
Bahagian zon selatan iaitu bermula dari Seksyen 26 hingga 28 yang berada dalam daerah Petaling serta dari Seksyen 25, 29 hingga 36 yang merupakan bahagian dalam daerah Klang diambil alih dari Majlis Perbandaran Klang manakala Kampung Bukit Lanchong dan Subang Hi-Tech Industrial Park diserah kepada MPSJ.
Pada suatu masa dahulu, Shah Alam pernah terkenal dengan jolokan 'Bandar Perindustrian' kerana tertubuhnya kawasan-kawasan perindustrian yang menempatkan sejumlah kilang multinasional sekaligus banyak menyediakan peluang pekerjaan dan ekonomi hingga mempercepatkan pertambahan bilangan penduduk dan kepesatannya.
Kedudukan Sungai Renggam adalah strategik kerana terletak di antara Petaling Jaya dan Bandar Diraja Klang serta dihubungkan melalui satu-satunya lebuh raya pada ketika itu iaitu Lebuhraya Persekutuan dan lokasinya yang berhampiran dengan laluan-laluan utama seperti Lebuhraya Persekutuan dan Jalan Klang Lama.
Dengan Kerajaan India yang baru membenarkan pelaburan langsung asing hingga 49% dalam sektor penerbangan, CEO syarikat penerbangan Tony Fernandes tweet "" Berita hebat bahawa India telah membuka pelaburan kepada syarikat penerbangan asing. " Dia mengatakan bahawa sekarang lebih mudah baginya untuk menubuhkan syarikat penerbangan di India.
Ia dijadualkan menempatkan kira-kira 2,000 kakitangan AirAsia dan AirAsia X. Aireen Omar, Ketua Pegawai Eksekutif AirAsia Negara Malaysia, menyatakan bahawa ibu pejabat itu perlu direka bentuk semula kerana dalam rancangan klia2 lokasi menara kawalan telah diubah.
pada 12 Oktober 2022, AirAsia Berhad , telah mengumumkan bahawa syarikat penerbangan itu ada membuka laluan baharu iaitu George Town - Denpasar , yang menggunakan armada siri Airbus A320/A320 NEO, dengan penerbangan pertama bermula pada 20 Oktober 2022 , dan kekerapan penerbangan ialah 2 kali seminggu.
ini menjadi laluan antarabangsa tanpa henti yang ke 5 bagi AirAsia Berhad yang berlepas dan tiba di Pulau Pinang, sebelumnya AirAsia Berhad sudah pun memulakan laluan Antarabangsa tanpa henti antara Pulau Pinang, di Malaysia dengan Jakarta dan Medan, di Indonesia, Bandaraya Ho Chi Minh, di Vietnam, dan Singapura.
pada bulan Ogos di laman Newsroom AirAsia, ada diumumkan bahawa, Syarikat Penerbangan AirAsia, ada merancang untuk membuka laluan baharu antara Kota Kinabalu dan Hangzhou, yang akan dimulakan pada 2 September 2023 , pada 3 September 2023, ada diumumkan bahawa, semalam sudah dimulakan laluan tanpa henti antarabangsa antara Kota Kinabalu dengan Hangzhou .
pada April 2023, pada akhbar tempatan Malaysia, Harian Metro, New Straits Times dan Free Malaysia Today, dan juga dari laman Travel Daily News Asia, ada mengumumkan bahawa AirAsia Berhad , akan memulakan penerbangan tanpa henti yang menghubungkan Kuala Lumpur dengan Kertajati yang akan dimulakan pada 17 Mei 2023, dengan armada siri Airbus A320 .
AirAsia Berhad, terbang ke beberapa destinasi dari Hab utama dan sekunder iaitu Johor Bahru , Kota Kinabalu , Kuala Lumpur , Kuching , Pulau Pinang , dan Langkawi , ke Singapura, Indonesia, Brunei, Filipina, China, Taiwan, India, Sri Lanka, Maldives, Kemboja, Vietnam, Bangladesh dan Myanmar.
dan pada April 2023, di laman AirAsia Newsroom, ada di umumkan selepas membuka laluan baharu antara Kota Kinabalu dan Beijing yang akan dimulakan pada 1 Julai 2023, AirAsia Berhad , juga merancang untuk menyambung semula laluan tanpa henti antara Kuala Lumpur dan Jieyang , bermula 16 Jun 2023 .
pada Bulan September, di laman AirAsia Newsroom, ada diumumkan bahawa, kedua-dua Syarikat Penerbangan AirAsia Berhad dan Thai AirAsia , akan memindahkan kesemua operasi penerbangan mereka, dari LTA Siem Reap ke LTA Siem Reap-Angkor , semerta-merta pada 16 Oktober 2023 .
pada 1 Mac 2023, laluan Kota Kinabalu - Guangzhou dimulakan semula secara rasmi, dengan laluan balik Guangzhou - Kota Kinabalu dimulakan pada 2 Mac 2023, yang dimana ia juga menandakan pembukaan semula laluan tanpa henti yang kedua antara Kota Kinabalu dan China, selepas Hong Kong .
Eisenhower, menyedari bahawa pasukan Berikat boleh memusnahkan tentera Jerman dengan lebih mudah apabila mereka berada di tempat terbuka dan sedang menyerang berbanding sekiranya mereka bertahan, memberitahu jeneral-jeneral yang hadir "Keadaan kini mestilah dianggap sebagai peluang dan bukannya bencana. Hanya muka ceria mesti ada di meja ini".
Pihak bertahan, diketuai oleh Division berPerisai ke 7 U.S., dan juga turut merangkumi Division Infantari ke 106 U.S., dan unsur tambahan Division Infantari ke 28 U.S., kesemuanya di bawah pemerintahan Jeneral Bruce C. Clarke, berjaya mematahkan serangan Jerman, dengan itu melewatkan kemaraan Jerman.
Pada akhir November operasi khas bercita-cita tinggi di tambah; Kolonel Friedrich August von der Heydte akan mengetuai Fallschirmjäger Kampfgruppe dalam Operasi Stösser penerjunan tentera payung terjun dibelakang garia pihak Berikat bertujuan menawan persimpangan jalan penting berhampiran Malmedy.
Sehinggakan Jeneral Patton menjadi risau dan, pada 17 Disember, menggambarkan keadaan tersebut kepada Jeneral Eisenhower sebagai "Krauts. bertutur bahasa Inggeris sempurna. menimbulkan huru-hara, memotong wayar, memusing tanda jalan, menakutkan seluruh division, dan meletakkan bonggol pada pertahanan kita".
Disebabkan terjunan tersebut tersebar luas, dengan Fallschirmjäger dilapurkan seluruh Ardennes, pasukan Berikat percaya bahawa terjunan bersaiz division berlaku dan menyebabkan kekeliruan dan menyebabkan mereka meletakkan tentera untuk mengawal belakang mereka dan bukannya kehadapan untuk menghadapi serangan utama Jerman.
Bagaimanapun, serangan tersebut membenarkan pihak Berikat untuk memusnahkan sebahagian besar tentera terbaik Jerman di luar Garis pertahanan Siegfried dan meninggalkan tentera Jerman yang tinggal dalam keadaan kekurangan bekalan, dengan itu memudahkan serangan terhadap Jerman selepas itu.
Pada asalnya ditetapkan pada awal subuh 16 Disember, tetapi cuaca buruk dan masalah kekurangan bahan api melewatkan Operasi Stösser selama satu hari dengan masa terjun ditetapkan pada jam 0300 pagi 17 Disember, zon lompatan mereka berada 11 km utara dari Malmedy dan sasaran mereka merupakan persimpangan jalan "Baraque Michel".
Salah satu mencadangkan serangan dua arah sepanjang perbatasan tentera Amerika, dengan harapan untuk mengepong tentera ke 9 dan ke 3 dan meletakkan tentera Jerman balik kembali mengawal tempat pertahanan yang baik yang mana mereka telah bertempur dan membantutkan kemaraan dengan tentera Amerika pada musim panas yang lalu.
Tentera Jerman bertujuan untuk memecahkan garis Berikat kepada dua, menawan bandar Antwerp dan kemudian bergerak ke utara untuk mengepong dan memusnahkan empat tentera Berikat, dengan itu sebagaimana dipercayai Hitler, akan memaksa pihak Berikat Barat untuk berunding perjanjian perdamaian memihak kepada pihak Axis.
Pembinaan penempatan itu dibenarkan oleh kerajan Perancis kerana Cadillac telah berjaya memujuk ketua menteri Raja Louis XIV, Louis Phélypeaux, comte de Pontchartrain untuk membina sebuah penempatan tetap di kawasan Detroit moden untuk menguatkan lagi pengaruh Perancis di bahagian utara Great Lakes and sekaligus, mengawal kemaraan pihak Inggeris.
Namun demikian, leksionari ataupun senarai bacaan Alkitab rasmi yang diguna pakai oleh Gereja Ortodoks Syria Malankara yang bertapak di Kottayam, Kerala, India dan Gereja Chaldea Syria yang bertapak di Trichur, Kerala, India cuma memuatkan bacaan daripada 22 kitab yang dipaparkan di dalam teks Peshitta.
Harapan untuk mengawal penyakit ini secara dramatik dikurangkan kerana sejumlah faktor, termasuk kesukaran mengembangkan vaksin yang berkesan, proses diagnostik yang mahal dan memakan masa, keperluan rawatan selama berbulan-bulan, peningkatan tuberkulosis yang berkaitan dengan HIV, dan kemunculan kes rentan ubat pada tahun 1980-an.
Peningkatan dalam kesihatan awam adalah mengurangkan tuberkulosis bahkan sebelum kedatangan antibiotik, walaupun penyakit ini tetap menjadi ancaman besar bagi kesihatan masyarakat, seperti ketika Majlis Penyelidikan Perubatan dibentuk di Britain pada tahun 1913, fokus awalnya adalah penyelidikan tuberkulosis.
Faktor risiko lain termasuk: alkoholisme, diabetes mellitus , silikosis , merokok tembakau , pencemaran udara dalaman, kekurangan zat makanan, usia muda, jangkitan TB terbaru, penggunaan ubat rekreasi, penyakit buah pinggang yang teruk, berat badan rendah, pemindahan organ, barah kepala dan leher, dan kerentanan genetik .
Tahap kehitaman rupa labu juga bergantung kepada suhu api yang mahu dikekalkan sebelum "disekam" untuk penghitaman yang ideal, iaitu dari julat suhu asal antara 850C hingga 900C dikawal melalui penggunaan kayu atau buluh sebagai bahan api utama menurun kepada sekitar 450ºC hingga 500ºC.
Dari kampung inilah perusahaan ini berasal kerana banyaknya sumber bahan mentah iaitu tanah liat khas yang dapat diperoleh dari kampung tersebut; perusahaan membuat labu sayong telah berkembang di kalangan waris asal pembuat tembikar ini ke sekitar perkampungan dalam daerah Kuala Kangsar lanjutan daripada ini.
Sailendra dapat memobilisasikan tenaga kerja melintasi sempadan-sempadan setiap lembangan sungai melalui penggunaan kuasa perlambangan yang dikaitkan kepada penggunaan upacara amal agama Hindu dan Buddha, termasuk inskripsi Sanskrit, sebuah istana bergaya India dan sebuah kraton, serta kuil-kuil dan tugu-tugu peringatan.
Beliau menghembuskan nafas terakhir pada hari Selasa, 29 Mei 1990, sewaktu berumur 68 tahun di Pusat Perubatan Seaton, San Francisco, Amerika Syarikat kerana serangan sakit jantung dan disemadikan pada hari Jumaat di Makam Pahlawan, Masjid Negara, Kuala Lumpur.
Pada 22 Jun 2008, Bangi Bandar Ilmu telah dilancarkan oleh Menteri Besar Selangor, Tan Sri Abdul Khalid Ibrahim hasil inisiatif Ahli Dewan Undangan Negeri Bangi, Dr. Shafie Abu Bakar sejajar dengan hasrat kerajaan negeri yang sedang memulakan Program Jejak Ilmuwan di negeri Selangor pada masa itu.
Bagi mereka yang ingin melanjutkan pelajaran ke Universiti Timur Tengah contohnya Universiti Madinah dan Universiti al-Azhar boleh mengambil peperiksaan agama iaitu Sijil Tinggi Agama Malaysia atau STAM yang hanya ada di Sekolah Agama Negeri atau SAN dan Sekolah Agama Rakyat atau SAR kerana sekolah-sekolah ini mengguna pakai Al-Azhar Bu'uth .
Kapal lain dalam kelas yang sama termasuk KRI Kapitan Patimura, KRI Untung Surapati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basri, KRI Iman Bonjol, KRI Pati Unus, KRI Teuku Umar, dan KRI Silas Papare.
Fenomena Suci Dalam Debu terus berlarutan hingga tahun berikutnya iaitu pada tahun 1992 Iklim dinobatkan menerusi dua anugerah dari Indonesia iaitu Anugerah HDX Awards Indonesian MUSIC INDUSTRY menerusi Suci Dalam Debu - Lagu Terbaik 1992 & Album Suci Dalam Debu menerusi Jualan Terbaik pada 1992 iaitu 1 Juta Unit
Kumpulan Iklim bermula daripada gabungan dua kumpulan dari Pantai Timur Tanah Air apabila Mohalim, Fadil, Kama dan Umarul dengan ketiadaan penyanyi tetap,dengan izin Tuhan telah mendapat seorang penyanyi dengan suara yang mantap ia itu A. M. Salim Abdul Majeed di Kg Setiu pada tahun 1985 yang mana semuanya berasal dari empat anak muda Terengganu.
Namun lagu Suci Dalam Debu begitu gah ketika itu sehinggakan populariti kumpulan IKLIM naik mendadak secara tiba-tiba, melalui single Suci Dalam Debu juga IKLIM telah dinobatkan beberapa anugerah menerusi Industri Muzik Malaysia & Indonesia pada sekitar tahun 1990, 1991 & 1992.
Kehilangan kapal perang menyebabkan tentera laut Amerika Syarikat tiada pilihan kecuali meletakkan keyakinan mereka pada kapal induk dan kapal selam yang merupakan kebanyakan apa yang tinggal—dan hal ini merupakan peralatan dengan mana tentera laut Amerika Syarikat menghentikan dan kemudiannya mengundurkan kemaraan Jepun.
Pada pagi 7 Disember 1941, kapal terbang angkatan tersebut mengebom kesemua pangkalan tentera Amerika Syarikat di kepulauan Hawai (yang terbesar dibom merupakan pangkalan udara tentera darat Amerika Syarikat di pangkalan udara Tentera Udara Hickam), dan kebanyakan kapal yang berlabuh di pelabuhan Pearl, termasuk "Barisan Kapal Tempur".
Menjelang akhir setiap instar, larva menjalani proses yang dipanggil apolisis, yang mana kulit ari, iaitu lapisan luaran keras yang diperbuat daripada campuran kitin dan protein-protein khusus, dikeluarkan dari epidermis yang lembut di bawahnya, maka epidermis membentuk kulit ari yang baru di bawah.
Masyarakat Brunei memberi nama seerti kulimambang dalam dialek setempat sekembar istilah bahasa-bahasa asal tuturan serantau utara Borneo seperti bahasa Bisaya bahasa Kadazan , bahasa Rungus dan bahasa Tidung sampai sejauh bahasa Aceh turunan kata akar Proto-Austronesia *baŋbaŋ₂.
AirAsia, syarikat penerbangan tambang rendah yang berpusat di Malaysia, menuduh Syarikat Penerbangan Singapura mempunyai standard dua kali ganda, ketika ia mendakwa bahawa Kerajaan Singapura berusaha untuk menjauhkannya dari pasaran Singapura, walaupun belum ada kata rasmi bahawa membantah kemasukan Syarikat Penerbangan AirAsia.
Sebagai gantinya, Syarikat Penerbangan Singapura telah menyambut pembukaan laluan Singapura-Kuala Lumpur yang didominasinya bersama dengan Syarikat Penerbangan Malaysia Airlines selama lebih dari tiga dekad, menyumbang sekitar 85% daripada lebih dari 200 penerbangan frekuensi kemudian dikendalikan.
Pengumuman itu disambut dengan marah oleh ketua pegawai eksekutif SIA, Chew Choon Seng, yang mengancam akan menuntut Syarikat Airbus, dengan mengatakan: "Airbus mengambil sedikit masa untuk mengakui kelewatan jadual waktu kemasukan A380 ke dalam perkhidmatan . saya akan mengharapkan lebih ketulusan."
Oleh itu, Syarikat Penerbangan Singapura menyimpan semua Armada siri Boeing 707 dan 737 milik MSA, mengekalkan laluan antarabangsa ke luar Singapura dan juga ibu pejabat korporat yang ada di bandar ini, dengan J.Y. Pillay, bekas ketua bersama MSA sebagai ketua pertama.
Pada Tarikh 11 Februari 2019, Syarikat Penerbangan Singapura mengumumkan bahawa Thompson Aero Seating telah dipilih untuk menaik taraf tempat duduk kelas perniagaan pada Syarikat Penerbangan SilkAir, sebelum mereka dimasukkan ke dalam armada Syarikat Penerbangan Singapura, dengan berkerja bermula Mei 2020.
Pada Tarikh 1 Jun 2020, Syarikat Penerbangan Singapura mengumumkan bahawa ia bertujuan untuk memulakan semula penerbangan ke destinasi tertentu seperti Adelaide, Amsterdam, Auckland, Barcelona, ​​Brisbane, Cebu, Christchurch, Copenhagen, Hong Kong, Medan, Melbourne dan Osaka, untuk bulan Jun dan Julai, dengan syarat kepada kelulusan peraturan.
Pada Tarikh 25 Oktober 2007, perkhidmatan A380 komersial pertama, SQ 380, membawa sebanyak 455 penumpang dari Singapura ke Sydney, tiba di Lapangan Terbang Antarabangsa Kingsford Smith pada jam 3:24 petang waktu tempatan, di mana ia mendapat perhatian yang signifikan dari media.
Perkhidmatan tanpa henti ke Los Angeles ditamatkan pada Tarikh 20 Oktober 2013 (syarikat penerbangan terus melayani Los Angeles dari Singapura melalui Tokyo-Narita), dan perkhidmatan tanpa henti ke Newark dihentikan pada Tarikh 23 November 2013 untuk memihak kepada laluan Singapura-Bandaraya New York melalui Frankfurt.
Syarikat itu mengumumkan bahawa, bermula Tarikh 11 Jun 2020, akan membenarkan penumpang Syarikat Penerbangan Singapura dan SilkAir yang terbang dari bandar-bandar Australia dan New Zealand tertentu diizinkan untuk transit melalui Lapangan Terbang Changi Singapura, tertakluk pada syarat-syarat tertentu.
Pemerintah Singapura, yang memegang saham emas melalui Kementerian Kewangan negara itu, telah menekankan tidak terlibat dalam pengurusan syarikat itu, satu hal yang ditekankan oleh Menteri Mentor Lee Kuan Yew ketika dia mengatakan status pelopor Lapangan Terbang Changi Singapura sebagai hab penerbangan lebih penting daripada SIA.
Ini diikuti oleh penyambungan semula penerbangan tanpa henti ke Newark dan Los Angeles masing-masing dari Tarikh 11 Oktober 2018 dan Tarikh 2 November 2018, dengan penghantaran Armada siri Airbus A350-900ULR, yang membolehkan syarikat penerbangan beroperasi dua dari antara yang paling lama tanpa henti di dunia penerbangan lagi.
Walaupun Cik Chevon Low, dari PM Haze tidak ingin ikut serta dalam masalah langsung, dia mendesak orang lain untuk membuat orang lain berusaha untuk mereka, dan "meminta masyarakat untuk menyumbangkan idea mereka" untuk menghentikan SIA terbang, walaupun masalah kewangan yang teruk dialami syarikat dan jangkaan kehilangan pekerjaan yang besar.
Pada Tarikh 16 Februari 2009, syarikat penerbangan itu mengumumkan bahawa akan mengeluarkan 17 pesawat dari armada operasinya antara April 2009 dan Mac 2010, sebagai sebahagian daripada inisiatif penjimatan kos untuk membantu mengatasi permintaan penumpang dan kargo , yang pada awalnya telah merancang untuk menghentikan hanya empat pesawat .
Pada Tarikh 9 Julai 2013, Syarikat Penerbangan Singapura, bekerjasama dengan dua firma reka bentuk, James Park Associates dan DesignworksUSA, melancarkan generasi produk kabin berikutnya untuk kelas Pertama, Perniagaan, and Ekonomi, yang memasuki perkhidmatan dengan pesawat Boeing 777-300ER baharu dan Airbus A350.
Dari 23:59 pada Tarikh 10 Mei 2020, seperti yang diarahkan oleh Lembaga Penerbangan Awam Singapura, Syarikat Penerbangan Singapura dan SilkAir sama-sama mengumumkan bahawa penumpang diwajibkan memakai topeng muka sepanjang penerbangan, dan tidak akan menyediakan makanan dan minuman sepanjang penerbangan di Singapura ke China.
Pada Tarikh 13 Julai 2020, syarikat penerbangan itu mengumumkan bahawa walaupun ia tidak akan meningkatkan jumlah destinasi yang akan dilaluinya pada Bulan Ogos, ia akan meningkatkan frekuensi penerbangan, walaupun hanya sedikit; menghasilkan operasi sekitar 7 peratus dari kapasiti berjadualnya, meningkat dari 6 peratus untuk Bulan Julai.
Pada Tahun 2016 syarikat penerbangan itu mengesahkan bahawa satu A380 akan dikembalikan kepada syarikat pajakannya pada akhir 10 tahun pajakannya pada Bulan Oktober 2017, dengan keputusan masih harus dibuat mengenai pengekalan empat pesawat tambahan A380 yang pajakannya akan berakhir antara Januari dan Jun di Tahun 2018 .
Burung Gembala Kerbau Rumah turut diperkenalkan di bahagian lain dunia seperti Kanada, Australia, New Zealand, New Caledonia, Hawaii, Afrika Selatan, dan kepulauan di Lautan India (Seychelles, Mauritius, Maldives, Andaman dan Kepulauan Nicobar dan archipelago Lakshadweep dan juga kepulauan di Lautan Atlantik dan Lautan Pasifik.
Burung ini juga terkenal sebagai perosak, menyingkir burung lain dari sarag mereka dan membunuh anak burung lain akibat naluri menjaga kawasan yang kuat mereka, di Afrika Selatan ia dianggap sebagai perosak utama dan pengganggu habitat semulajadi, dengan itu mereka sering ditembak dan dibunuh oleh orang-orang di bandar dan juga petani.
Berbanding spesies bersarang dalam lubang, burung Gembala Kerbau Rumah amat agresif, dan jantan membiak akan melindungi secara aktif kawasan seluas sehingga 0.83 hektar (sungguhpun jantan dalam persekitaran bandar padat cenderung hanya mempertahankan kawasan sekeliling sarang mereka sahaja).
Burung Gembala Kerbau Rumah diketahui mengekalkan sehingga dua sarang bertenggek serentak; sarang musim panas sementara berhampiran kawasan membiak,di mana keseluruhan burung jantan tidur semasa musim panas, tempoh paling agresif), dan sarang kekal sepanjang tahun di mana burung betina mengeram semalaman.
Burung Gembala Kerbau Rumah membina sarang burung Belatuk, parakeet, contohnya dan mudah berpindah ke sarang kotak; ia telah direkod menyingkir anak burung pasangan bersarang sebelumnya dengan menggunakan paruhnya dan kemudiannya kadang-kala tidak menggunakan sarang yang telah dikosongkan.
Kedua-dua "simen" dan "semen" (masing-masing pinjaman Inggeris dan Belanda cement yang berbeza sebutan) datang daripada akar bahasa Latin caementum, yakni bahan sampingan termasuklah abu gunung berapi dan ketulan batu bata ditambah kepada sebatian yang digunakan para tukang batu Rom Purba untuk menghasilkan bahan binaan khusus bernama opus caementicium.
Antara kisah kisah yang diceritakan di dalam hikayat Hang Tuah ialah Patih Gajah Mada dan Hang Tuah, Bertarung dengan pahlawan Majapahit yang bernama Taming Sari, Hang Tuah Melarikan Tun Teja, Melaka Kecurian Lagi oleh Kertala Sari, Pertarungan Hang Tuah dan Hang Jebat, Hang Tuah Diutus ke Benua Keling dan Benua China dan Hang Tuah Diutus ke Siam.
Antara tahun 1723 sehingga ditutup oleh Parlimen melalui Akta Mata Wang 1764, Koloni Pennsylvania mencetak kertas wang sendiri yang umumnya dipanggil Skrip Koloni dan dianggap secara umum sebagai uji kaji mata wang yang paling berjaya bagi mana-mana kerajaan yang pernah wujud.
Kongres Benua Pertama membentuk dan memeterai Perisytiharan Kemerdekaan di Philadelphia, tetapi apabila bandar itu ditawan oleh pihak British, para penyerta Kongres Benua melarikan diri ke arah barat dan bersidang di bangunan mahkamah Lancaster pada hari Sabtu, 27 September 1777, dan kemudian di York.
Dengan berkuatkuasanya Undang-undang Malaysia Akta Kerajaan Tempatan 1976, seperti mana juga dengan Penguasa-penguasa Tempatan yang lain di negara ini, Majlis Daerah Luar Bandar Jasin yang ditubuhkan pada tahun 1959 telah diberi pengiktirafan sebagai Majlis Daerah Jasin iaitu pada 1 Julai 1978.